Astana

Ti Astana (Kasaho: Астана, Astana; Ruso: Астана) ket ti kapitolio a siudad ti Kazakhstan. Daytoy ket mabirukan iti igid ti Karayan Ishim iti akin-amianan a paset ti Kazakhstan, iti kaunegan ti Rehion ti Akmola, ngem naisina a maadministro manipud iti rehion kas maysa a siudad nga addaan iti espesial a kasasaad. Ti maysa nga opisial a karkulo idi 2022 ket nangireporta ti populasion iti 1 350 228 iti kaunegan dagiti patingga ti siudad, a mangaramid daytoy iti maikadua a kadakeklan a siudad iti Kazakhstan, kalpsan ti Almaty, ti kapitolio manipud idi 1991 aginggana idi 1997. Napundar idi 1830 a kas pagtaengan ti Akmoly (Kasaho: Ақмолы) wenno Akmolinsky prikaz (Ruso: Акмолинский приказ), daytoy ket nagserbi idi a pagsammakedan para dagiti Kosako ti Siberia. Idi 1832, ti pagtaengan ket naikkan iti kasasaad iti ken nanaganan manen iti Akmolinsk (Ruso: Акмолинск). Idi 20 Marso 1961, ti siudad ket nanaganan manen iti Tselinograd (Ruso: Целиноград) tapno mamarkaan ti ebolusion ti siudad a kas sentro ti kultura ken administrasion ti Kampania dagiti Birhen a Dagdaga. Idi 1992, daytoy ket nanaganan manen iti Akmola (Kasaho: Ақмола), ti nabaliwan a kasisigud a nagan a kayatna a sawen ket "ti puraw a tabon". Idi 10 Disiembre 1997, sinukatan ti Akmola ti Almaty tapno agbalin a kapitolio ti Kazakhstan. Idi 6 Mayo 1998, daytoy ket nanaganan manen iti Astana, a ti kayatna a sawen ket "ti kapitolio" iti pagsasao a Kasaho. Ti Astana ket maysa a naplano a siudad, kas ti Brasilia idiay Brasil, Canberra idiay Australia ken Washington, D.C. idiay Estados Unidos. Ti master a plano ti Astana ket dinisenio idi babaen ni Kisho Kurokawa ti Hapon nga arkitekto. Kas tugaw ti Gobierno ti Kazakhstan, ti Astana ket isu ti lugar ti Kamara ti Parlamento, ti Korte Suprema, ti Palasio ti Presidente ti Ak Orda ken dagiti nadumaduma a departamento ken ahensia ti gobierno. Daytoy ket ayan dagiti adu puturistiko a pasdek, dagiti hotel ken dagiti skyscraper. Ti Astana ket isu ti sentro ti isport, ket naisaad a mangsangaili ti Expo 2017. Ti Astana ket addaan pay kadagiti adu a pagaywanan iti salun-at ken dagiti sistema ti edukasion. Dagiti nagibasaran Adu pay a mabasbasa Pospelov, Evgeni (1993). ru:Имена городов: вчера и сегодня (1917–1992). Топонимический словарь [City Names: Yesterday and Today (1917–1992). Toponymic Dictionary]. Русские словари. Kozlov, Denis; Gilburd, Eleonory (2013). The Thaw: Soviet Society and Culture during the 1950s and 1960s. University of Toronto Press. ISBN 978-1-4426-4460-1. Khrushchev, Sergei (2010). ru:Никита Хрущев. Реформатор [Nikita Khrushchev. Reformer]. Время. ISBN 9785969105331. Whyte, Andy (2000). Kisho Kurokawa, Architect and Associates: Selected and Current Works. Images Publishing. ISBN 978-1-86470-019-0. Vale, Lawrence (2014). Architecture, Power and National Identity. Routledge. ISBN 978-1-134-72921-0. Dagiti akinruar a silpo Dagiti midia a mainaig iti Astana iti Wikimedia Commons Pakaammo ti panagbiahe idiay Astana manipud iti Wikivoyage (iti Ingles) Opisial a website